Diari Oficial de la Generalitat Valenciana


Sumari del DOGV 4560, del 06-08-2003 (2003/9050)

Informació pública de l'alternativa tècnica per a la gestió urbanística de la unitat d'execució única del pla de reforma interior de Pla de Pavia d'Albalat dels Tarongers.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9050


Organisme emissor
:   Ajuntament d'Albalat dels Tarongers

Tipus de document
:   Anunci

Informació pública de l'alternativa tècnica per a la gestió urbanística de la unitat d'execució única del pla de reforma interior de Pla de Pavia d'Albalat dels Tarongers. [2003/F9050]
  
Per mitjà del Decret de l'Alcaldia de data 7 de juliol de 2003, s'ha resolt sotmetre a informació pública l'alternativa tècnica presentada per José M. Blat Herreras i Rafael Ballester Sabater en representació de l'Agrupació d'Interés Urbanístic Comediana-Pla de Pavia, per a la gestió urbanística de la unitat d'execució única del pla de reforma interior Pla de Pavia, de les normes subsidiàries d'Albalat dels Tarongers.
  
L'alternativa tècnica presentada comprén els documents següents:
  
a) Programa per al desenvolupament de l'actuació integrada de la unitat d'execució de Pla de Pavia.
  
b) Avantprojecte d'urbanització de la unitat d'execució esmentada.
  
c) Pla de reforma interior de millora.
  
d) Estudi d'avaluació d'impacte ambiental.
  
e) Document d'homologació sectorial modificativa.
  
De conformitat amb el que s'establix en l'article 45.2 b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Se sotmet la dita alternativa tècnica de programa a informació pública pel termini de 20 dies hàbils comptats des de la publicació d'este anunci, d'acord amb el que s'establix en l'article 46.3 de la llei esmentada.
  
Durant este termini es podrà consultar a l'Ajuntament d'Albalat dels Tarongers, en horari d'atenció al públic, les actuacions derivades de la documentació depositada, així com presentar davant del mateix ajuntament, per a la incorporació a estes, tant al·legacions com alternatives tècniques que pretenguen competir amb la que s'exposa al públic, com també proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini assenyalat anteriorment.
  
Si durant l'exposició al públic d'esta iniciativa de programa, algú iniciara una segona exposició d'altra en competència amb aquella, serà procedent la pròrroga de terminis regulada en l'article 46.4 de la Llei 6/1994 esmentada.
  
L'acte d'obertura de pliques tindrà lloc en el següent dia hàbil a la conclusió del termini per a presentar-les, a les oficines de la Secretaria d'este ajuntament, situades al Pla del Molí, número 1.
  
Totes les actuacions podran ser objecte de consulta i al·legació, pels interessats, durant els 10 dies següents al de l'obertura de pliques. Els competidors, durant este període, es podran associar i unir les seues proposicions.
  
Cosa que faig pública als efectes oportuns.